Danmarkspremiere på ID.Every1 på lørdag

Lørdag den 3. maj er der mulighed for ved selvsyn at se prototypen på Volkswagens billigste elbil, ID.Every1. Prototypen kommer nemlig på besøg hos Volkswagen Danmark i Brøndby.

Med ambitioner om en pris på 20.000 euro – 150.000 kroner – er bilen er en af de mest spændt ventede elbiler. Ikke mindst herhjemme, hvor Volkswagen er blandt de mest populære mærker overhovedet.

Når bilen kommer på vejene i 2027 bliver det altså en bil i Up-klassen – men med en størrelse som en Polo. Det er et budskab, der vækker genklang, ikke mindst i Danmark, hvor mange efterlyser grønne alternativer, der også kan passes ind i budgettet.

Netop kombinationen af pris og størrelse er noget af det, der gør ID.Every1 så eftertragtet. Det europæiske elbilmarked har længe manglet et reelt bud på en prisvenlig elbil med ordentlig rækkevidde, rummelighed og moderne teknologi. Volkswagen sigter efter at lukke det hul med ID.Every1, der bygger på den nye MEB Entry-platform og dermed bliver konstrueret som elbil fra bunden – til forskel fra mange nuværende budgetmodeller, der er tilpassede benzinbiler.

Designmæssigt følger ID.Every1 de nyeste ID-linjer, men i et mere kompakt og ungdommeligt format, der rammer plet i bybil-segmentet. Med fem døre, fornuftig plads og en rækkevidde på omkring 400 kilometer, positionerer den sig som en reel mulighed for dem, der ellers har måttet opgive tanken om elbil på grund af pris. Ifølge Volkswagen selv er målet at gøre elbiler tilgængelige for alle – og ID.Every1 er første konkrete skridt i den retning.

Derfor er interessen stor, både blandt elbilspionerer og mere traditionelle bilkøbere. ID.Every1 er ikke blot endnu en elbil – den er et løfte om, at elektrisk mobilitet ikke behøver koste mere end en almindelig benzinbil.

Video fra vores første møde med VW ID.Every1.

Volkswagen Danmark lover også, at eventet vil byde på mulighed for at opleve den eksklusive ID.3 GTX FIRE+ICE og hele den sportslige GTX-serie. Der er også mulighed for at møde selskabets højvoltsekspert og blive klogere på elbilens batteriteknologi.

Deltagelse kræver tilmelding – det kan klares fra denne side.

Danmarkspremiere på ID.Every1 på lørdag